
9 Δεκεμβρίου 2016 


ΤΕΥΧΟΣ ΠΡΩΤΟ 


Αρ 


. Φύλλου 231 


ΠΕΡΙΕΧΟΜΕΝΑ 

ΚΑΝΟΝΙΣΜΟΙ 

1 292. Κανονισμός περί διοικήσεως και διαχειρίσε- 
ως του εκκλησιαστικού ιδρύματος υπό την επω¬ 
νυμίαν: «Ιερόν Προσκύνημα Αγίου Γρηγορίου του 
Θεολόγου». 

2 294. Τροποποίηση του υπ'αριθμ. 156/2002 Κανο¬ 
νισμού. 


ΚΑΝΟΝΙΣΜΟΙ 

ΚΑΝΟΝΙΣΜΟΣ ΥΠ' ΑΡ ΙΘΜ. 292/2016 (1) 

Κανονισμός περί διοικήσεως και διαχειρίσεως 
του εκκλησιαστικού ιδρύματος υπό την επωνυ¬ 
μίαν: «Ιερόν Προσκύνημα Αγίου Γρηγορίου του 
Θεολόγου». 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Ι.Έχουσα υπ'όψει: 

2. τας διατάξεις των άρθρων 1 παρ. 4,29παρ. 2 και 59 
παρ. 1 και 2 του Ν. 590/1977 «Περί Καταστατικού Χάρτου 
της Εκκλησίας της Ελλάδος» και του άρθρου 68 παρ. 1, 
υποπαρ. 4 και 5α του Ν. 4235/2014, 

3. τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, αι οποίαι απορρέουν από 
τας ευαγγελικός επιταγάς, τους Ιερούς Κανόνας και τους 
νόμους του κράτους, 

4. τας υφισταμένας κοινωνικός και πνευματικός ανά- 
γκας της Ιεράς Μητροπόλεως Φιλίππων, Νεαπόλεως και 
Θάσου, 

5. την υπ' αριθμ. 1607/30.9.2016 πρότασιν του Σεβα- 
σμιωτάτου Μητροπολίτου Φιλίππων, Νεαπόλεως και 
Θάσου Προκοπίου, 

6. την υπ' αριθμ. 34/4.10.2016 γνωμοδότησιν του Ει¬ 
δικού Νομικού Συμβούλου της Εκκλησίας της Ελλάδος, 

7. την από 7.10.2016 απόφασιν της Ιεράς Συνόδου της 
Ιεραρχίας, αποφασίζει: 

ψηφίζει και εγκρίνει τον Κανονισμόν 292/2016, έχοντα 
ούτω: 


ΚΑΝΟΝΙΣΜΟΣ 292/2016 

«Περί διοικήσεως και διαχειρίσεως του 

εν Νέα Καρβάλη Καβάλας Ιερού Προσκυνήματος 

Αγίου Γρηγορίου του Θεολόγου, της Ιεράς 

Μητροπόλεως Φιλίππων, Νεαπόλεως και Θάσου» 

Άρθρον1 
Ίδρυσις 

Ο Ιερός Ναός τού Αγίου Γρηγορίου του Θεολόγου εις 
την Νέαν Καρβάλην Καβάλας, εις τον οποίον φυλάσσο¬ 
νται τα χαριτόβρυτα ιερά Λείψανα του εν Αγίοις Πατρός 
ημών Αγίου Γρηγορίου του Θεολόγου, μετ'άλλων ιερών 
λειψάνων και εκκλησιαστικά κειμήλια, κατασταθείς Ιερόν 
Προσκύνημα δια της υπ'αριθμ. 42/1973 Κανονιστικής 
Διατάξεως «Περί διοικήσεως και διαχειρίσεως του εν 
Νέα Καρβάλη Καβάλας Ιερού Προσκυνήματος Αγίου 
Γρηγορίου του Θεολόγου» (ΦΕΚ Α' 56/1973), συνεχίζει 
να λειτουργή ως ιερόν Προσκύνημα και ίδιον Νομικόν 
Πρόσωπον Ιδιωτικού Δικαίου, υπό την κανονικήν δικαι¬ 
οδοσίαν της Ιεράς Μητροπόλεως Φιλίππων, Νεαπόλεως 
και Θάσου. 

Άρθρον 2 
Σκοπός 

Σκοπός του Ιερού Προσκυνήματος είναι: 

1. Η τιμή, η προστασία και η διαφύλαξις των ιερών 
Λειψάνων και εκκλησιαστικών κειμηλίων, τα εκ της εν τη 
αγιοτόκω Καππαδοκία παλαιός Καρβάλης μετατεθέντα, 
η διατήρησης της ιστορικής μνήμης και εις σύμπαντα τον 
Ορθόδοξον κόσμον προβολή αυτού. 

2. Η υποστήριξις και η ενίσχυσις του πολυσχιδούς ποι¬ 
μαντικού και φιλανθρωπικού έργου της Ιεράς Μητροπό¬ 
λεως Φιλίππων, Νεαπόλεως και Θάσου. 

Άρθρον 3 
Διοίκησις 

Ι.Το Ιερόν Προσκύνημα τελεί υπό την εποπτείαν και 
τον έλεγχον της Ιεράς Μητροπόλεως Φιλίππων, Νεαπόλε¬ 
ως και Θάσου και διοικείται υπό πενταμελούς (5μέλους) 
Διοικούσης Επιτροπής, υπό την προεδρίαν του εκάστοτε 
Μητροπολίτου Φιλίππων, Νεαπόλεως και Θάσου, η υπό 
του εκάστοτε υπ' αυτού οριζομένου, εις την οποίαν με- 

τέχουσι, διοριζόμενοι δια Πράξεωςτου Μητροπολίτου 
και εγκρινομένης υπό του Μητροπολιτικού Συμβουλίου: 

α) Ο Μητροπολίτης Φιλίππων, Νεαπόλεως και Θάσου 
ως Πρόεδρος, αναπληρούμενος υπό του υπ'αυτού ορι- 
ζομένου Κληρικού. 

β) Ο εκτελώνχρέη Εφημερίου του Ιερού Προσκυνήματος, 
αναπληρούμενος υπό του εφημερίου της ενορίαςτου Ιερού 
Ναού Αγίου Γρηγορίου του Θεολόγου Νέας Καρβάλης. 

δ) Τρεις ευλαβείς και ευυπόληπτοι πολίται εκ του δη¬ 
μοτικού διαμερίσματος Νέας Καρβάλης η του Δήμου Κα¬ 
βάλας, επιλεγόμενοι μετά των αναπληρωτών αυτών υπό 
του Σεβασμιωτάτου Μητροπολίτου, επί τριετεί θητεία. 

2. Το αξίωμα των μελών της Δ.Ε. είναι τιμητικόν και 
άμισθον. 

3. Η Διοικούσα Επιτροπή κατά την πρώτην αυτής συνε¬ 
δρίαν, εκλέγει έκτων μελών αυτής τον Γραμματέα και τον 
Ταμίαν. Συνεδριάζει συγκαλουμένη υπό του Προέδρου 
κατά την κρίσιν αυτού και κατά τας εκάστοτε αναφυομέ- 
νας ανάγκας, και τουλάχιστον καθ'έκαστον μήνα. 

4. Η Διοικούσα Επιτροπή ευρίσκεται εν απαρτία παρι- 
σταμένων απαραιτήτως του Προέδρου ή του υπ'αυτού 
οριζομένου αναπληρωτού αυτού και δύο (2) τουλάχι¬ 
στον εκ των μελών αυτής. Αι αποφάσεις λαμβάνονται 
κατά πλειοψηφίαν των παρόντων, εν ισοψηφία δε νικώ- 
σηςτης ψήφου του Προέδρου. 

5. Αι αποφάσεις της Διοικούσης Επιτροπής υποβάλλο¬ 
νται προς έγκρισιν εις το Μητροπολιτικόν Συμβούλιον, 
εφαρμοζουμένων αναλογικώς των διατάξεων του Κανο¬ 
νισμού 8/1979 «Περί Ιερών Ναών και Ενοριών». 

Άρθρον 4 

Εκπροσώπησις - Αρμοδιότητες 

1 .Το Ιερόν Προσκύνημα εκπροσωπείται νομίμως ενώ¬ 
πιον πάσης διοικητικής ή δικαστικής Αρχής υπό του Προ¬ 
έδρου της Διοικούσης Επιτροπής η υπό τίνος μέλους της 
Διοικούσης Επιτροπής οριζομένου υπ'αυτού. 

2.0 Πρόεδρος υπογράφει παν εξερχόμενον έγγραφον 
και συνυπογράφει τα γραμμάτια εισπράξεως, τα εντάλ¬ 
ματα πληρωμής, και τας πάσης φύσεως συμβάσεις του 
Ιερού Προσκυνήματος. 

3. Ο Γραμματεύς τηρεί το Βιβλίον Πρωτοκόλλου, το 
Βιβλίον Πρακτικών και υπογράφει μετά του Προέδρου 
τα Πρακτικά. 

4. Ο Ταμίας τηρεί τα αναφερόμενα εις τον παρόντα 
Κανονισμόν διαχειριστικά βιβλία και υπογράφει μετά 
του Προέδρου αυτά. 

5. Ιδιαιτέρως η Διοικούσα Επιτροπή ασκεί τας ακολού¬ 
θους αρμοδιότητας: 

α) Διοικεί και διαχειρίζεται την εν γένει περιουσίαν του 
Ιερού Προσκυνήματος. 

β) Καταρτίζει τον προϋπολογισμόν και απολογισμόν 
αυτού, τους οποίους υποβάλλει προς έγκρισιν ειςτο Μη- 
τροπολιτικόν Συμβούλιον. 

γ) Μεριμνά δια την εύρυθμον λειτουργίαν αυτού. 

δ) Αποφασίζει δια την πρόσληψιν του αναγκαιούντος 
προσωπικού, κατά τας διατάξεις του παρόντος. 

ε) Φροντίζει δια την αξιοποίησιν της κινητής και ακι¬ 
νήτου περιουσίας του Ιερού Προσκυνήματος. 


στ) Αποφασίζει επί παντός ετέρου ζητήματος, το οποί¬ 
ον έχει σχέσιν με το Ιερόν Προσκύνημα και δεν προβλέ- 
πεται εις τον παρόντα Κανονισμόν. 

Άρθρον 5 
Τηρούμενα Βιβλία 

1. Ειςτο Ιερόν Προσκύνημα τηρούνται τα κάτωθι Βιβλία: 
α) Βιβλίον Πρωτοκόλλου. 

β) Βιβλίον Πρακτικών της Διοικούσης Επιτροπής, 
γ) ΒιβλίονΤαμείου (ημερολόγιον εσόδων και εξόδων), 
δ) Διπλότυπα Γραμμάτια Εισπράξεως. 
ε) Διπλότυπα Εντάλματα Πληρωμών, 
στ) Βιβλίον κινητών και ακινήτων, ήτοι: Βιβλίον Κτημα¬ 
τολογίου, εις το οποίον καταγράφονται άπαντα τα ακί¬ 
νητα περιουσιακά στοιχεία του Ιερού Προσκυνήματος 
και Βιβλίον τιμαλφών, αφιερωμάτων και λοιπών κινητών 
περιουσιακών στοιχείων του Ιερού Προσκυνήματος. 

2. Τα τηρούμενα βιβλία του Ιερού Προσκυνήματος 
αριθμούνται κατά φύλλον και θεωρούνται υπό του Σε- 
βασμιωτάτου Προέδρου. 

Άρθρον 6 
Πόροι 

Πόροι του Ιερού Προσκυνήματος είναι: 
α) Αι εισπράξεις εκ κηροπωλησίας, εκ δίσκων και κυτίων 
β) Αι δωρεαί, προσφοραί, κληρονομίαι, κληροδοσίαι 
και πάσης φύσεως αφιερώσεις και εισφοραί πιστών 
γ) Αι πρόσοδοι εκ της κινητής και ακινήτου περιουσίας 
και αι επιχορηγήσεις εξ οιουδήποτε φορέως, Δημοσίου 
ή Ιδιωτικού. 

Άρθρον 7 
Διάθεσις πόρων 

Τα έσοδα του Ιερού Προσκυνήματος διατίθενται: 
α) Δια την συντήρησιν, τον εξωραϊσμόν και τον ευπρε- 
πισμόν του Ιερού Ναού, των πέριξ αυτού κτισμάτων και 
του περιβάλλοντος χώρου του Ιερού Προσκυνήματος 
β) Δια την μισθοδοσίαν του προσωπικού του Ιερού 
Προσκυνήματος 

γ) Δια την καταβολήν των νομίμων υποχρεώσεων αυτού 
δ) Δια την ενίσχυσιν του πνευματικού, φιλανθρωπικού 
και εν γένει κοινωνικού έργου της Ιεράς Μητροπόλεως 
Φιλίππων, Νεαπόλεως και Θάσου. 

Άρθρον 8 
Προσωπικόν 

Δια την εύρυθμον λειτουργίαν του Ιερού Προσκυνή¬ 
ματος δύνανται να προσλαμβάνονται: 

α) Εις (1) Εφημέριος, διοριζόμενος υπό του Σεβασμιω- 
τάτου Προέδρου 
β) Δύο (2) Ιεροψάλται 
γ) Εις (1) Νεωκόρος και 

δ) Μία(1) ευτρεπίστριαδιατονευτρεπισμόντου Προ¬ 
σκυνήματος και του περιβάλλοντος αυτού χώρου. 

Άρθρον 9 
Σφραγίς 

Το Ιερόν Προσκύνημα έχει ιδίαν κυκλικήν σφραγί¬ 
δα φέρουσα εις το κέντρον την παράστασιν του Αγίου 
Γρηγορίου του Θεολόγου και πέριξ εις δύο κύκλους τας 
φράσεις: «ΙΕΡΑ ΜΗΤΡΟΠΟΛΙΣ ΦΙΛΙΠΠΩΝ, ΝΕΑΠΟΛΕΩΣ 

ΚΑΙ ΘΑΣΟΥ» - «ΙΕΡΟΝ ΠΡΟΣΚΥΝΗΜΑ ΑΓΙΟΥ ΓΡΗΓΟΡΙΟΥ 
ΤΟΥ ΘΕΟΛΟΓΟΥ - ΝΕΑΣ ΚΑΡΒΑΛΗΣ». 

Άρθρον10 

Εορτή 

Το Ιερόν Προσκύνημα εορτάζει πανδήμως την 25ην 
Ιανουάριου εκάστου έτους, εορτή της μνήμης του εν του 
εν Αγίοις Πατρός ημών Γρηγορίου του Θεολόγου. 

Άρθρον11 

Αλλαγή του κανονικού και νομικού καθεστώτος 

Αλλαγή του κανονικού και νομικού καθεστώτος του 
Ιερού Προσκυνήματος και η τροττοποίησις του παρόντος 
Κανονισμού γίνεται κατόπιν ομοφώνου αποφάσεωςτης 
Διοικούσης Επιτροπής, και κατ'εφαρμογήν των ισχυου- 
σών κανονικών και νομικών διατάξεων περί των Ιερών 
Προσκυνημάτων. 

Άρθρον12 

Ισχύς του Κανονισμού 

1. Η ισχύς του παρόντος Κανονισμού άρχεται από της 
δημοσιεύσεως αυτού εις την Εφημερίδα της Κυβερνήσε- 
ως και το επίσημον Δελτίον της Εκκλησίας της Ελλάδος 
«ΕΚΚΛΗΣΙΑ». 

2. Από της ενάρξεως ισχύος του παρόντος Κανονισμού, 
καταργείται η υπ' αριθμ. 2/1973 Κανονιστική Διάταξις 
«Περί διοικήσεως και διαχειρίσεωςτου εν Νέα Καρβάλη 
Καβάλας Ιερού Προσκυνήματος Αγίου Γρηγορίου του 
Θεολόγου» (ΦΕΚ Α' 56/1973). 

Άρθρον13 

Κάλυψις δαπάνης 

Εκ των διατάξεων του παρόντος Κανονισμού δεν προ- 
καλείται δαπάνη εις βάρος του προϋπολογισμού του νο¬ 
μικού προσώπου του Ιερού Προσκυνήματος ή της Ιεράς 
Μητροπόλεως Φιλίππων, Νεαπόλεως και Θάσου. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήναι, 7 Οκτωβρίου 2016 

Ο Πρόεδρος 

Τ Ο Αθηνών ΙΕΡΩΝΥΜΟΣ 


ΚΑΝΟΝΙΣΜΟΣ ΥΠ' ΑΡ ΙΘΜ. 294/2016 (2) 

Τροποποίηση του υπ'αριθμ. 156/2002 Κανονι¬ 
σμού. 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπ'όψει: 

1) το άρθρο 3 του Συντάγματος και τα άρθρα 4 περίπτ. 
ε', 9 παρ. 2 και 42 παρ. 2 και 5 του Ν. 590/1977 «Περί 
του Καταστατικού Χάρτου της Εκκλησίας της Ελλάδος», 

2) το άρθρο 1 παρ. 2 του Κανονισμού 3/1977 (Φ.Ε.Κ. 273 Α'), 

3) τας υφισταμένας υπηρεσιακός ανάγκας της Ιεράς 
Μητροπόλεως Καστοριάς, 

4) την υπ' αριθμ. 786/13.7.2016 πρότασιν του Σεβα- 
σμιωτάτου Μητροπολίτου Καστοριάς Σεραφείμ, 


5) το από 10.10.2016 Πρακτικόν του Ανωτάτου Υπηρεσι¬ 
ακού Συμβουλίου της Εκκλησίας της Ελλάδος (Α.Υ.Σ.Ε.) και 

6) την από 1 ης Νοεμβρίου 2016 απόφασιν της Διαρ¬ 
κούς Ιεράς Συνόδου, αποφασίζει: 

ψηφίζει τον Κανονισμόν 294/2016, έχοντα ούτω: 

ΚΑΝΟΝΙΣΜΟΣ 294/2016 

«Τροποποίησιςτου Κανονισμού 

αριθμ. 156/2002» 

Άρθρο 1 

Τροποποίησις θέσεων 

της Ιεράς Μητροπόλεως Καστοριάς 

Αι οργανικοί θέσειςτων Γραφείων της Ιεράς Μητροπό¬ 
λεως Καστοριάς, του άρθρου 2, κεφάλ. III, παρ. 33 του 
Κανονισμού 156/2002 (Α' 338) τροποποιούνται ως εξής: 
33. ΤΗΣ ΙΕΡΑΣ ΜΗΤΡΟΠΟΛΕΩΣ ΚΑΣΤΟΡΙΑΣ 
ΚΑΤΗΓΟΡΙΑ ΠΕ 

Κλάδος ΠΕ 1 Κληρικών Μετακλητών 

Μια (1) θέσις Πρωτοσυγκέλλου 

Μια (1) θέσις Γενικού Αρχιερατικού Επιτρόπου 

Κλάδος ΠΕ 2 Διοικητικού - Οικονομικού 

Πέντε (5) θέσεις επί βαθμοίς Δ-Α 

ΚΑΤΗΓΟΡΙΑ ΤΕ 

ΚλάδοςΤΕ 1 Διοικητικού - Οικονομικού 
Δύο (2) θέσεις επί βαθμοίς Δ-Α 
ΚλάδοςΤΕ 2 Κοινωνικών Λειτουργών 
Μία (1) θέσις επί βαθμοίς Δ-Α 
ΚΑΤΗΓΟΡΙΑ ΔΕ 
Κλάδος ΔΕ 1 Γραμματέων 
Τέσσαρες (4) θέσεις επί βαθμοίς Δ-Α 
Κλάδος ΔΕ 2 Οδηγού αυτοκινήτου 
Μια (1) θέσις επί βαθμοίς Δ-Α 
ΚΑΤΗΓΟΡΙΑ ΥΕ 
Κλάδος ΥΕ 1 Κλητήρων 
Μία (1) θέσις επί βαθμοίς Ε-Β 
Κλάδος ΥΕ 2 Ευπρεπιστριών 
Μία (1) θέσις επί βαθμοίς Ε-Β 

Άρθρο 2 

Η ισχύς του παρόντος Κανονισμού αρχίζει από την 
δημοσίευσή του στην Εφημερίδα της Κυβερνήσεως. Ο 
παρών Κανονισμός δημοσιεύεται επίσης στο Επίσημον 
Δελτίον της Εκκλησίας της Ελλάδος «ΕΚΚΛΗΣΙΑ». 

Άρθρο 3 

Από την δημοσίευση του παρόντος δεν προκαλείται 
δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως Καστοριάς, δεδομέ¬ 
νου ότι αύτη θα προκληθή δια της πράξεως πληρώσεως 
εκάστης εκ των ως άνω θέσεων και θα αναγραφή εις τους 
οικείους προϋπολογισμούς. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήναι, 1 Νοεμβρίου 2016 

Ο Πρόεδρος 

Τ Ο Αθηνών ΙΕΡΩΝΥΜΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'231/09.12.2016 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ^ι· 

ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά6ϋΙ<.6ΐ@6ί.9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \λ/θΙητι351θι'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























